Üldkohtu (kolmas koda) 5. oktoobri 2016. aasta otsus – European Children’s Fashion Association ja Instituto de Economía Pública vs. EACEA

(kohtuasi T‑724/14)

„Vahekohtuklausel — Toetusleping, mis on sõlmitud tegevusprogrammi „Lifelong Learning (2007–2013)“ raames — Projekt „Brand & Merchandising manager for SMEs in the childrens’ product sector“ — Tühistamishagi — Vaidlustamatu akt — Akt, mis kuulub puhtalt lepingulisse raamistikku ja on sellest lahutamatu — Vastuvõetamatus — Toetuskõlbmatud kulud — Ülekantud summade tagasimaksmine — Auditiaruanne”

1. Kohtumenetlus — Hagi õiguslik alus — Valik, mille peab tegema hageja, mitte liidu kohus (vt punkt 30)

2. Tühistamishagi — Hagi, mis tegelikult puudutab lepingulist vaidlust — Nõue tühistada Hariduse, Audiovisuaalvaldkonna ja Kultuuri Täitevasutuse (EACEA) eelteavituskiri ja võlateade — Liidu kohtu pädevuse puudumine — Vastuvõetamatus (ELTL artiklid 263, 272 ja 288) (vt punktid 33–37)

3. Euroopa Liidu õigus — Põhimõtted — Kaitseõigused — Kohaldamine liidu institutsiooni või asutuse algatatud haldusmenetlusele — Ulatus — Kohaldamine lepingulisele tagasinõudele Euroopa fondidest kasusaaja vastu — Väljajätmine — Piirid — Võistlevuse põhimõtte järgimine auditiprotseduuris (ELTL artikkel 272) (vt punkt 48)

4. Kohtumenetlus — Hagimenetluse algatusdokument — Vorminõuded — Ülevaade fakti- ja õigusväidetest — Abstraktne äramärkimine — Vastuvõetamatus — Viide kõikidele lisadele — Vastuvõetamatus (Euroopa Kohtu põhikiri, artikli 21 esimene lõik ja artikli 53 esimene lõik; Üldkohtu kodukord, artikli 76 punkt d) (vt punktid 62 ja 104)

5. Kohtumenetlus — Vahekohtuklausli alusel Üldkohtusse pöördumine — Väited — Põhjenduse puudumine või ebapiisavus — Tulemusetu väide — Rahuldamata jätmine (ELTL artiklid 272 ja 296) (vt punkt 69)

6. Euroopa Liidu õigus — Põhimõtted — Proportsionaalsus — Ulatus — Liidu institutsioonide poolt lepinguliste aktide järgimine (ELL artikli 5 lõige 4) (vt punkt 73)

7. Kohtumenetlus — Vahekohtuklausli alusel Üldkohtusse pöördumine — Väited — Õiguspärase ootuse põhimõtte rikkumine — Tulemusetu väide — Rahuldamata jätmine (ELTL artikkel 272) (vt punktid 75–77)

8. Kohtumenetlus — Vahekohtuklausli alusel Üldkohtusse pöördumine — Väited — Võimu kuritarvitamine — Tulemusetu väide — Rahuldamata jätmine (ELTL artiklid 263 ja 272) (vt punktid 78 ja 79)

9. Euroopa Liidu eelarve — Liidu rahaline abi — Abi saaja kohustus täita abi andmise tingimusi — Rahastamine, mis puudutab vaid tegelikke kulusid — Deklareeritud kulude tegelikkusele vastamise põhjendamine — Puudumine — Abikõlbmatud kulud — Liidu rahalise abi esemeks olevate projektide nõuetekohane tehniline teostus — Mõju puudumine (ELTL artikkel 317) (vt punktid 94 ja 95)

10. Kohtumenetlus — Uute väidete esitamine menetluse käigus — Väide, mis esimest korda on esitatud repliigi staadiumis ning mis ei kujuta endast varem esitatud väite täiendust — Vastuvõetamatus (Üldkohtu kodukord, artikli 76 punkt d ja artikli 84 lõige 1) (vt punktid 110 ja 112)

11. Kohtumenetlus — Vahekohtuklausli alusel Üldkohtusse pöördumine — Liidu rahalise toetuse andmise leping projekti teostamiseks hariduse ja koolituse valdkonnas — Nõue nimetada ekspert esitatud kulude põhjendamiseks — Rahuldamata jätmine — Rahastamislepingust tulenev hageja tõendamiskoormis (ELTL artikkel 272; Üldkohtu kodukord, artiklid 68–70) (vt punkt 137)

Ese

Esimese võimalusena ELTL artiklile 272 tuginev nõue tuvastada, et esimene hageja ei pea tagastama summat, mille EACEA on talle maksnud vastavalt projekti „Brand & Merchandising manager for SMEs in the childrens’ product sektor“ elluviimiseks sõlmitud kokkuleppele, ning teise võimalusena ELTL artiklile 263 tuginev nõue tühistada esiteks EACEA 1. augusti 2014. aasta eelteavituskiri, milles anti esimesele hagejale teada, et tulenevalt eelnimetatud projekti suhtes läbi viidud auditist peab ta tagastama 82378,81 euro suuruse summa, ja teiseks EACEA 5. augusti 2014. aasta võlateade nr 3241401420 kõnealuse summa tagasimaksmiseks.

Resolutsioon

1. Jätta hagi rahuldamata.